**Bácsalmás Város Önkormányzata Képviselő-testületének**

**3/2018. (III. 29.) önkormányzati rendelete**

**az intézményekben alkalmazandó térítési díjakról**

Bácsalmás Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. tv. 62. § (2) bekezdésében 92. § (1) bekezdés a) pontjában, 92.§ (2) bekezdés f) pontjában, 92/B. § (1) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (1)-(2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. tv.13. § (1) bekezdés 8. 8.a. pontjában meghatározott feladatkörében eljárva, az Alaptörvény 32. cikk (2) bekezdésében meghatározott eredeti jogalkotói hatáskörében, Bácsalmás Város Képviselő-testülete és Szervei Szervezeti és Működési Szabályzatáról szóló 16/2014. (X. 31.) önkormányzati rendelet 1. melléklet 1.2.h) pontjában, valamint a 2.b) pontjában biztosított véleményezési jogkörében eljáró Humánpolitikai Bizottság, valamint Jogi és Ügyrendi Bizottság véleményének kikérésével, a jogalkotásról szóló 2010. évi CXXX. törvény 5. § (1a) bekezdésében biztosított hozzájárulási jogkörében eljáró Bácsszőlősi Községi Önkormányzat Képviselő-testületének, Csikériai Községi Önkormányzat Képviselő-testületének, Mátételkei Községi Önkormányzat Képviselő-testületének hozzájárulásával a következőket rendeli el:

**I. FEJEZET**

**Általános rendelkezések**

**1. §**

(1) A rendelet hatálya – az óvodai gyermekétkeztetés esetében – kiterjed a Bácsalmás Kistérségi Többcélú Társulás Óvoda–Bölcsődéje intézménnyel óvodai jogviszonyban álló gyermekekre.

(2) A rendelet hatálya – az iskolai gyermekétkeztetés esetében – kiterjed Bácsalmás város közigazgatási területén működő köznevelési intézményekkel tanulói jogviszonyban álló tanulóira, valamint az étkeztetést igénybevevő felnőttekre.

(3) A rendelet hatálya – a szociális szolgáltatások esetében – kiterjed azon személyekre, akik Bácsalmás város közigazgatási területén bejelentett lakóhellyel, tartózkodási hellyel rendelkeznek.

(4)[[1]](#footnote-1) A rendelet hatálya – a bölcsődei gyermekétkeztetés esetében – kiterjed a Bácsalmás Kistérségi Többcélú Társulás Óvoda–Bölcsődéje intézménnyel bölcsődei jogviszonyban álló gyermekekre.

**II. FEJEZET**

**Személyes gondoskodást nyújtó ellátási formák**

**2. §**

(1) Bácsalmás Város Önkormányzata által biztosított e rendelet hatálya alá tartozó gyermekjóléti alapellátások

a) óvodai étkezés,

b) általános iskolai étkeztetés,

c) középfokú iskolai étkeztetés,

d) diákszállói étkeztetés,

e) szünidei étkeztetés,

f)[[2]](#footnote-2) bölcsődei étkeztetés

igénybevétele esetén térítési díjat kell fizetni.

(2) Bácsalmás Város Önkormányzata által biztosított e rendelet hatálya alá tartozó szociális alapellátások

a) szociális étkeztetés az étel lakásra történő szállítása nélkül,

b) szociális étkeztetés az étel lakásra történő szállításával,

c) házi segítségnyújtás (szociális segítés, személyi gondozás),

d) nappali szociális ellátás étkezés igénybevétele nélkül,

e) nappali szociális ellátás igénybevétele étkezéssel,

f) támogató szolgálat (szállítás),

g) támogató szolgálat (személyi segítés)

igénybevétele esetén térítési díjat kell fizetni.

**III. FEJEZET**

**Térítési díj**

**3. §**

(1) A köznevelési intézményekben a gyermekétkeztetés intézményi térítési díjait e rendelet 1. melléklete tartalmazza.

(2) A szociális ellátások intézményi térítési díjait e rendelet 2. melléklete tartalmazza.

(3) Az ellátást igénybevevő nagykorú, a szülői felügyeletet gyakorló szülő, vagy más törvényes képviselő (továbbiakban: kötelezett) az ellátásért a Gyvt.-ben, Szt.-ben és az önkormányzat e rendeletében foglaltak szerint, a rendelet mellékletében meghatározott intézményi térítési díj alapján meghatározott személyi térítési díjat köteles megfizetni.

(4) A térítési díjat az Alapszolgáltatási Központ által megjelölt időpontban kell megfizetni. A meg nem fizetett térítési díj behajtása érdekében Bácsalmás Város Önkormányzata intézkedni jogosult.

(5) Az ellátást biztosító intézmény vezetője a díjhátralékról negyedévente tájékoztatást ad a Polgármesternek.

(6)[[3]](#footnote-3) Bölcsődei ellátásban a gondozásért térítési díjat nem kell fizetni, a személyi térítési díj összege nulla.

**Eljárási rendelkezések**

**4. §**

(1) A gyermekjóléti és szociális alapellátások igénybevételéhez szükséges kérelmet az Alapszolgáltatási Központ vezetőjéhez kell benyújtani.

(2) A benyújtott kérelmek elbírálásáról és a személyi térítési díj megállapításáról az intézményvezető dönt.

(3) Ha a kötelezett a fizetendő személyi térítési díj összegét vitatja, az erről szóló értesítés kézhezvételétől számított 8 napon belül írásbeli kérelemmel Bácsalmás Város Humánpolitikai Bizottságához fordulhat.

(4)[[4]](#footnote-4) A Humánpolitikai Bizottság az e rendeletben szabályozott ellátások igénybevétele kapcsán keletkezett díjhátralékot a kötelezett szociális, jövedelmi és vagyoni helyzete mérlegelésével

*a)* elengedheti, amennyiben a kötelezett egy főre jutó havi jövedelme a szociális vetítési alap összegét nem éri el,

*b)* csökkentheti, amennyiben a kötelezett egy főre jutó havi jövedelme a szociális vetítési alap összegének másfélszeresét nem éri el,

*c)* részletfizetést engedélyezhet, amennyiben a kötelezett egy főre jutó havi jövedelme a szociális vetítési alap összegének kétszeresét nem éri el.

(5) A polgármester intézkedik Bácsalmás Város Önkormányzata által biztosított gyermekétkeztetési és szociális alapellátások esetében a behajthatatlan hátralék törléséről.

**IV. FEJEZET**

**Záró rendelkezések**

**5. §**

(1) Ez a rendelet 2018. április 1. napján lép hatályba.

(2) E rendelet rendelkezéseit a hatálybalépéskor folyamatban lévő ügyekben is alkalmazni kell.

(3) Hatályát veszti a városi önkormányzat által fenntartott intézményekben alkalmazandó térítési díjakról szóló 13/2002. (V. 31.) önkormányzati rendelet, és az azt módosító

a) 6/2003. (III. 26.),

b) 2/2004. (II. 17.),

c) 35/2006. (XII. 31.),

d) 2/2007. (I. 10.),

e) 3/2007. (I. 31.),

f) 8/2008. (IV. 2.),

g) 7/2009. (IV. 1.),

h) 9/2010. (III. 20.),

i) 11/2013. (V. 3.),

j) 19/2013. (VII. 30.),

k) 7/2014. (III. 28.),

l) 20/2014. (XI. 28.),

m) 6/2015. (III. 31.),

n) 9/2015. (IV. 30.),

o) 8/2016. (III. 30.)

önkormányzati rendelet.

 Németh Balázs Patocskai Ibolya

 polgármester jegyző

Záradék:

Megalkotta Bácsalmás Város Önkormányzatának Képviselő-testülete a 2018. március 27-én tartott ülésén.

Kihirdetve: a Bácsalmási Közös Önkormányzati Hivatal tájékoztató tábláján,

2018. március 29-én.

 Patocskai Ibolya

 jegyző

*1. melléklet a 3/2018. (III. 29.) önkormányzati rendelethez[[5]](#footnote-5)*

Köznevelési intézményekben alkalmazott étkeztetés intézményi térítési díja

|  |  |  |  |  |
| --- | --- | --- | --- | --- |
|  | A | B | C | D |
| 1 | Ellátás megnevezése | Nettó nyersanyagnorma(Ft/fő/nap) | ÁFÁ-ja(Ft) | Térítési díj (kerekítve)(Ft/fő/nap) |
| 2 | Bölcsődei ellátás a BKTT bácsalmási bölcsődéjében napi 4-szeri étkezéssel | 510 | 140 | 650 |
| 3 | Reggeli | 105 | 30 | 135 |
| 4 | Tízórai | 55 | 15 | 70 |
| 5 | Ebéd | 225 | 60 | 285 |
| 6 | Uzsonna | 125 | 35 | 160 |
| 7 | Óvodai ellátás a BKTT bácsalmási tagóvodájában napi 3-szori étkezéssel  | 490 | 130 | 620 |
| 8 |  Tízórai | 115 | 30 | 145 |
| 9 |  Ebéd | 250 | 65 | 315 |
| 10 |  Uzsonna | 125 | 35 | 160 |
| 11 | Szünidei étkeztetés | 450 | 120 | 570 |
| 12 | Óvodai ellátás a BKTT bácsszőlősi tagóvodájában napi 3-szori étkezéssel | 490 | 130 | 620 |
| 13 | Tízórai | 115 | 30 | 145 |
| 14 |  Ebéd | 250 | 65 | 315 |
| 15 |  Uzsonna | 125 | 35 | 160 |
| 16 | Szünidei étkeztetés | 450 | 120 | 570 |
| 17 | Óvodai ellátás a BKTT csikériai tagóvodájában napi 3-szori étkezéssel | 490 | 130 | 620 |
| 18 | Tízórai | 115 | 30 | 145 |
| 19 | Ebéd | 250 | 65 | 315 |
| 20 | Uzsonna | 125 | 35 | 160 |
| 21 | Szünidei étkeztetés | 450 | 120 | 570 |
| 22 | Óvodai ellátás a BKTT mátételkei tagóvodájában napi 3-szori étkezéssel | 490 | 130 | 620 |
| 23 | Tízórai | 115 | 30 | 145 |
| 24 | Ebéd | 250 | 65 | 315 |
| 25 | Uzsonna | 125 | 35 | 160 |
| 26 | Szünidei étkeztetés | 450 | 120 | 570 |
| 27 | Általános iskolai napközis ellátás napi 3-szori étkezéssel | 655 | 175 | 830 |
| 28 | Tízórai | 170 | 45 | 215 |
| 29 | Ebéd | 320 | 85 | 405 |
| 30 | Uzsonna | 165 | 45 | 210 |
| 31 | Szünidei étkeztetés | 450 | 120 | 570 |
| 32 | Középiskola 3X étkezés | 725 | 195 | 920 |
| 33 | Tízórai | 165 | 45 | 210 |
| 34 | Ebéd | 405 | 110 | 515 |
| 35 | Uzsonna | 155 | 40 | 195 |
| 36 | Középiskola szünidei étkeztetés | 450 | 120 | 570 |
| 37 | Diákszálló reggeli | 150 | 40 | 190 |
| 38 | Diákszálló vacsora | 205 | 55 | 260 |
| 39 | Diákszálló napi 5-szöri étkezés | 1080 | 290 | 1 370 |
| 40 | Konyhai alkalmazottak ebéd (nyersanyagnorma+rezsi) x 50 % | 470 | 130 | 600 |
| 41 | Felnőtt ebéd (nyersanyagnorma+rezsi) | 945 | 255 | 1 200  |

*2. melléklet a 3/2018. (III. 29.) önkormányzati rendelethez[[6]](#footnote-6)*

**Szociális szolgáltatások intézményi térítési díja**

|  |  |  |
| --- | --- | --- |
|  | A | B |
| 1 | Ellátás megnevezése | Intézményi térítési díj  |
| 2 | 1. Szociális étkeztetés |  |
| 3 |  | a) az étel lakásra történő szállítása nélkül (Az Szt. 115. § (1) bek. alapján önköltség:  1740 Ft/ellátási nap)  | 1100 Ft/ ellátási nap |
| 4  |  | b) az étel lakásra történő szállításával (Az Szt. 115. § (1) bek. alapján 2450 Ft/ ellátási  nap, melyből a kiszállítás önköltsége: 710 Ft/ellátási nap)  | 1415 Ft/ellátási nap (315 Ft/ellátási nap)  |
| 5 | 2. Házi segítségnyújtás |  |
| 6 |  szociális segítés, személyi gondozás (Az Szt. 115. § (1) bekezdése alapján: 1760 Ft/óra) | 450 Ft/óra |
| 7 | 3. Nappali szociális ellátás  |  |
| 8 |  | a) étkeztetés igénybevétele nélkül  (Az Szt. 115. § (1) bekezdése alapján:  1985 Ft/ ellátási nap) | 0 Ft/ellátási nap |
| 9 |  | b) Az ellátás igénybevétele étkeztetéssel  (Az Szt. 115. § (1) bekezdése alapján:  3725 Ft/ellátási nap) | 1100 Ft/ellátási nap |
| 10 | 4. Támogató Szolgálat (Az Szt. 115. § (1) bekezdése alapján a maximális  intézménytérítési díj: 6680 Ft/feladategység)  | alábbiak szerint:4/a., 4/b.  |
| 11 |  | a) Szállítás aa) szociális rászorultság esetén  ab) szociálisan nem rászorult esetén  (Az Szt. 115. § (1) bekezdése alapján 1335 Ft/km) |  120 Ft/km 390 Ft/km  |
| 12 |  | b) Személyi segítés  ba) szociális rászorultság esetén  bb) szociálisan nem rászorult esetén  (Az Szt. 115. § (1) bekezdése alapján: 6680 Ft/feladategység) 1 feladategység szociálisan rászoruló fogyatékos  esetében 60 perc, 1 feladategység halmozottan  fogyatékos személy esetében 40 perc) | 390 Ft/óra 1800 Ft/óra |

1. Beiktatta: 14/2020. (VIII. 27.) önkormányzati rendelet 1. §. Hatályos: 2020. IX. 1-től. [↑](#footnote-ref-1)
2. Beiktatta: 14/2020. (VIII. 27.) önkormányzati rendelet 2. §. Hatályos: 2020. IX. 1-től. [↑](#footnote-ref-2)
3. Beiktatta: 14/2020. (VIII. 27.) önkormányzati rendelet 3. §. Hatályos: 2020. IX. 1-től. [↑](#footnote-ref-3)
4. A 4. § (4) bekezdése a Bácsalmás Város Önkormányzata Képviselő-testületének 4/2023. (III. 29.) önkormányzati rendelete 1. §-ával megállapított szöveg. [↑](#footnote-ref-4)
5. Megállapította: 4/2020. (III. 16.) önkormányzati rendelet 1.§, 9/2020. (V. 28.) önkormányzati rendelet 1.§, 14/2020. (VIII. 27.) önkormányzati rendelet 4. §, 12/2022. (VIII. 11.) 1. 18/2022. (XI. 30.) önkormányzati rendelet 1. § (2) bekezdés Hatályos: 2023. I. 1-től [↑](#footnote-ref-5)
6. Megállapította: 4/2019. (III. 28.) önkormányzati rendelet 1. §-a, 4/2020. (III. 16.) önkormányzati rendelet 2. §., 13/2022. (IX. 28.) önkormányzati rendelet 1. §-a, 18/2022. (XI. 30.) önkormányzati rendelet 1. § (2) bekezdés Hatályos: 2023. I. 1-től. A 2. melléklet a Bácsalmás Város Önkormányzata Képviselő-testületének 4/2023. (III. 29.) önkormányzati rendelete 2. §-ával megállapított szöveg. [↑](#footnote-ref-6)